  Майя Бывальцева Удмуртиысь тӧрлыкъёс бадӟым инвесторен хоккеез азинтон сярысь тупанкыл юнматыны малпало. Кызьы вераз туннэ, 24-тӥ пӧсьтолэзе, улосвыл тӧролэсь ужзэ огдырлы быдэсъясь Александр Бречалов, огкылын луоз, кылсярысь, Ижкарын хоккеен шудыны выль йӧ дворец пуктон. «Ӝоген ми хоккеез азинтонъя туж бадӟым федерал компаниен трос аръёслы чаклам бадӟым тупанкыл юнматомы. Отын выль йӧ дворецез пуктон но чакламын, 7,5 яке 10 сюрс интылы, озьы ик котькуд муниципал ёросын 500 интылы йӧ дворец луоз шуыса чакламын», — вераз Александр Бречалов. Со сяна, тупанкыл улсын кужмо улосвыл чемпионат ортчытон, быгатонлыко спортсменъёсын ужан сӧзнэт кылдытон но мукетыз чакламын. Улосвыл кивалтӥсьлэн верамезъя, тупанкыл гудырикошконэ юнматэмын луыны кулэ ни. Тегъёс: Спорт Ижкар Хоккей Удмуртия АлександрБречалов  